[{"text_idx": "#000009", "text": "Bu gan Catherine ddiddordeb mewn hanes ac archaeoleg erioed, felly ar o\u0302l gyrfa gynnar yn y Gwasanaeth Sifil Cartref, yn gwasanaethu yn Whitehall gyda\u2019r Weinyddiaeth Amddiffyn, ac yn Belfast gyda Swyddfa Gogledd Iwerddon, dychwelodd Catherine i\u2019r brifysgol i astudio archaeoleg o ddifrif. Bu\u2019r amser a dreuliodd Catherine yn astudio ym mhrifysgolion Bradford ac Efrog o gymorth i feithrin ei diddordeb mewn materion rheoli treftadaeth ac fe ymunodd a\u0302\u2019r Gwasanaeth Data Archaeolegol, yn Adran Archaeoleg Prifysgol Efrog, yn 2001. Fel Dirprwy Gyfarwyddwr y Gwasanaeth, chwaraeodd ran flaenllaw mewn trafodaethau ar gyrchu archifau wedi\u2019u gwarchod ac ar feithrin cysylltiadau a\u0302 ffocws DU."}, {"text_idx": "#000010", "text": "Dychwelodd Catherine i Whitehall yn 2015, ar o\u0302l cael ei phenodi\u2019n Bennaeth Cadwraeth a Mynediad yn yr Archifau Seneddol yn Nhy\u0302\u2019r Arglwyddi, lle y bu\u2019n gyfrifol am oruchwylio ti\u0302m sy\u2019n rheoli cadwraeth ddigidol, gofalu am gasgliadau a chatalogio. Ar o\u0302l tair blynedd hynod ddiddorol, dychwelodd yn 2018 i\u2019r sector academaidd i weithio fel Rheolwr Datblygu Ymchwil Cyfadran y Celfyddydau a\u2019r Dyniaethau ym Mhrifysgol Efrog."}, {"text_idx": "#000011", "text": "Daeth Catherine yn Gomisiynydd ym mis Mai 2010 a hi yw\u2019r Is-Gadeirydd. Mae\u2019n aelod o\u2019r Pwyllgor Llywodraethu Corfforaethol ac yn Gadeirydd Pwyllgor Gwasanaethau Cyhoeddus y Comisiwn. Bydd hi\u2019n gweithio gyda staff y Comisiwn i wella\u2019r ddarpariaeth archifo digidol ar gyfer y sector yng Nghymru ac i dynnu sylw at weithgareddau a thueddiadau cyfredol ym maes cadwraeth ddigidol ar hyd a lled y DU a chyfleoedd i sicrhau cyllid ar gyfer gwaith ymchwil."}, {"text_idx": "#000012", "text": "Darllenodd Caroline Hanes ym Mhrifysgol Bryste, gan arbenigo mewn crefyddau paganaidd Prydain Fore. Ar o\u0302l gweithio am bum mlynedd i Accenture, cwmni blaenllaw o ymgynghorwyr rheoli, dychwelodd Caroline i\u2019r byd academaidd, gan ennill Clod am ei M.Phil mewn Rheoli Treftadaeth Archaeolegol ym Mhrifysgol Caergrawnt. Dechreuodd ei gyrfa codi arian yn fuan wedyn, ac arweiniodd hyn yn y man at dderbyn swydd yng Nghomisiwn Adeiladau Hanesyddol a Henebion Lloegr, neu English Heritage fel y\u2019i gelwid bryd hynny."}, {"text_idx": "#000014", "text": "Cafodd Caroline ei phenodi\u2019n Gomisiynydd yn 2016. Yn ogystal a\u0302 record dda o gyflawni ym maes rheoli newid strategol a phroffil-uchel mae hi\u2019n dod a\u0302 chryn brofiad o godi arian a llywodraethu corfforaethol i\u2019r Comisiwn. Mae hi\u2019n byw yn Nhrefynwy."}]